
O Volapükaflens Valöpo! 


Amul binob vemo fredik. E kikodo? Fino Volapükaflens tel jenöfo 
edunoms bosi pro Volapük. 


Flen Francesco Felici, kobü flen votik nemü Massimo Acciai, efünoms 
eli „Kosäd Litaliyänik Volapüka.” Kredob, das binon noganükam balid ad 
pafünön іп Yurop, plä „Zän Volaąpüka” e ,„Flenef Bevünetik Volapüka” in 
Linglän, sis dead söla Johann Krüger. 


Zeil kosäda at obinon ad propagidön Volapüki in Litaliyän. Jenöfo el 
Massimo ün tim at jäfom me lautam gramata vemo brefika Volapüka 
Litaliyänapüko. I desinoms ad lautön tidabuki-pro oktidäbs Litaliyänik äsi 
vödabuki. Do oneodoms timi saidik ad fidunön dinis at, spelob ladöfiko, das 
obinos prim niteda valemik pro Volapük in Litaliyän. 


Benovipob bofikanis flenas at demü lanäl gretik omas. 

Ekö i sam legudik pro obs Kuradükon obis ad vobön ai plu pro 
Volapük e ad propagidön oni da vol lölik. Ün tim nulädik at, dabinons pöts 
gudik ad lämön püki те Vüresəod - milag gretik attimik. Suno olabobs 
vödabuki : Volapük/ Sperantapük е Sperantapük/Volapük. 


Fütür Volapüka binon sefikum ka büo, danädü flens lanälik, kels jäfons 
me pük jönik e frutik at. 


Valikosi Gudikün Oles ed Olikanes 


sedom 

RÄTS NITEDIK 
TÜB ROMA 


»Tüb at roma binon plu ka lafofulik” äsagom hiel Frederik. 

»No baicedob,” ägespikof jiel Katrin. „Tüb at binon läs ka lafovagik.” 

Меп mafetöms, lio äblufof-li jiel Katrin, das äverätikof? No ädabinon tegot su 
tüb, ed imosumoy romi nonik. 


PAPÜRAPON 


Sumolöd miligafladis glätik vagik tel, äsi kövi. Stanükolös täno miligafladis flanü 
od su tab, ko spad saidik ad seidön vü ons kövi. Seidolös kövi de flad bal jü 
votik. Nu sumolöd miligafladi vagik glätik nog bali e stanükolös ati zänodü köv. 
Ho vi! Ekö flad, kel edofalon sui tab! 

Lio kanoy-li dunön osi, das miligaflad blibon su köv nendas dofalon sui tab? 





BÜT CILAS 


Ai elöfob cilis. Enemoy cilis mäl oba : Donald, Regin, Minid, Fabian, Sofiad e 
Lalfred. 


Nu matan lelöfik oba omotof cili nog bali ünü muls kil. Ya sevobs, das obinon 
hipul, ab no sevob, va obinobs in Deutän ud in Linglän ün tim et. 


If obinobs in Deutän, nem, keli ovälobs obinon-li : u Yakob, u Mikael, u Peter, 
u Simon-li? 


Ab if obinobs in Linglän, nem hicila obinon-li : u David, u Timot, u Con, u 
Max-li? 


TIK JOVEBLIN* - LI? 


Säkolös eke ad penön vödi seimik su kötot papüra, nendas ol logol oni. Nu 
yülolöd, das in pok olik labol jenöfo kötoti papüra votik, su kel pepenos ebo ot! 


Lio kanol-li garanön atosi? 


ti ВРРЕЛӘ 4 


KLEIKÜLÖD, BEGÖ!_SÄKÄDI_OBIK 


Reidan vilom sevön bosi dö vöds : AT ed ATOS. Vilom sevön, va dabinons 
noms tefü vöds somik. Samo, daloy-li penön : at binos; atos binon? 1 
vilom sevön, va daloy-li gebön vödis : ATON(s), ATOM(s), ATOF (s)? 


Suemob kofudi reidana at. Jinos obe, das foms ela AT pagebons 
semikna pemiko. Ab daloy sagön, das AT binon vöd valemik. Seko foms : 
at(s) binon(s); elogom ati(s) binons verätiks. 


Ab semikna viloy gebön vödi : ATOS (te in balnum) ad sinifön dinädi 
patik. Samo : atos binos (u : binon) gudik. In tef at, no sevoy kise „binos” 
mäniotülos. Jenöfo binos neudik. In tefs somik, daloy gebön : atos binos 
(u : binon). „Atos” i traduton vödi „it” (Linglänapük) e vödi „es” 
(Deutänapük). Samo : Binos reinöfik; binos düp folid, e ret. 


Vöds ATON(s) e ret по dabinons in Volapük. No daloy sagön : man 
binom okiälan; no löfofs atomi, е sümikosi, bi Dokan de Jong no äcedom, 
das gebi somik äbinon frutik. In tef at sagoy balugiko : „no löfofs hiati” 
(и: „no löfofs omi”). 


Pösodiko, buam obik binon ad finükön värbi sököl me „-os” pos vöd 
„а?оѕ," ab äsä esagob, binon te риат obik. Daloy i labön finoti : „-on.” 





Dels, ven leon äkanon sagön : „Älugob ädelo” äbinons mudel (noöl 
verati) е dödel (sagöl verati). 


Dels, ven balhon äkanon sagön : „Älugob ädelo” äbinons dödel 
(поді verati) е sudel (sagöl verati). 


Dels soelik, ven nims bofik äkanons sagön : „Älugob ädelo” binon 
seko dödel. 


IX:68:2003 


LIF E DEAD IN ZIF 'SHANGHAI' (FINOT) 





Ab jiel Wien älailifof dinis valik at sekü vil e kalad nämiks ока. Dü tim 
in fanäböp ägetof te bukis hiela Mao äsi propagidi se delagaseds kobädimik. 
Ab de utos, kelosi äsagoms gardans, ädasuemof, das töb bolitik äglofon in 
palet. (Jenöfo dasteif* äpluikon bevü calans veütik paleta, samo bevü hiels 
Mao, Zhou Enlaie matan ela Mao : jiel Jiang Qing, kel äbinof liman „Lusoga* 
Folanas,” Ке! isteifülon ad Іоуеѕитёп reiganefi deadü el Mao. 


Träit jiela Мел Cheng dü fanäbam* pävotükon fa muf at nedetio/detio 
pendülöma bolitik. Cifodans ästeifüloms ad blegükön ofi me luduns valasotik, 
ab nos ökanos plöpön ad atos. Bi leziöb ofa äbinon koldik e luimöfik, äsufof 
tatakis luegaflamata.* Leigo äfibükof ed äsäkuradükof kodü nelab nulüdota 
gudik, luta flifik e solanida. 

„Ab datik, das ba öperob-la kani ad tikön kleiliko äjeikon obi plu ka 
jenöf, das hels oba äsefalons nameto*, das gingifs äbludons, e das iperob väti 
mödik. Seks lanavik іа äprimons ad pubön. Suvo vim obik äbinon ad 
däsperön ...” 

ЕІ Мел ye ädatikof siti prüdik koapaskilükama ad stütön sauni oka. 
No ävilof, das gardans ädasevoms zeili oka. Ad skilükön oki tikäliko, äresitof 
poedotis, kelis ilärnof as cil - id ädalärnof balädis* ela Mao nenbuko. 


Lögs ela Мел ämufülons,* е gug sägik ofa äkodon, das убо ävedon 
visip raudik. 


„Spikolöd klilikumo ! Vilol-li klemedön ?” äsäkom man klotugik. 
Ädunob steifüli gretik. Ko näm valik oba äplöpob ad gespikön : 
„No döbik !” 

„Seko fümiko podeijütol !” 

Äsegolom se leziöb . . . 


Bi no äkanoy breikön vili ofik, cifodans fino älibükons ofi ün yel 1973. 


„Binos tim levemik, no-li ? Yels mäl е lafik іп fanäböp binon tim lunik 
ad fanäböpön* pösodi nedöbik,” äplonof. 


Dido lan ofa nog äbinon levikodik. 


El Wien Cheng ävedof tidan, ab yels okömöl vel äbinons tio so fikuliks 
äs yels, kelis ilifädof in fanäböp. 


Äsevof vütimo, das daut oka ideadof sekü kods müsterik. 


Rüb äpubon valöpo, e patiko bevü calans reiganefa. Tsyinän ivedon ai 
plu neprogedik. 


El Мел ai päsökof fa ganetans геідапеѓа. Ai plu äminiludof, das 
jidünan, äsi flens nätimik - igo anikans studanas oka, äbinons nunans 
reiganefa. Prüd äbinon nom ofa tefü valikos, kelosi id äsagof, id ädunof. 


Pos tim nelunik, el Ле ädasevof, das ömutof lüvön lomäni ока. Тоо 
motäv ofa muton kobojenön ko ceins bolitik. 


Tim по äbinon gudik jüs el Den Xioping ägegaenom nämäti ed 
äfövom boliti veitacedikum.* 


Ün yel 1980, el Mien Cheng liedo ämofugof se Tsyinän, e pos tim anik 
älödof in zif Washington, (DC) kö älautof „Lif e Dead in Zif Shanghai”. 


„Те God sevom, vio vemo isteifülob ad blebön fiedik Іотёпе obik,” 
äfinükof netuükamo. „Ab äneplöpob löliko, dub döbot nonik oba, аа dunön 
osi.” 


VÖDS FRUTIK 
BALÄD an essay LUEGAFLAMAT pneumonia 
DASTEIF ambition LUSOG a gang 
FANÄBAM imprisonment MUFÜLÖN (to) wobble 
FANÄBÖPÖN to be in prison NAMETO by the handful 
KLEMEDÖN (to) surrender VEITACEDIK liberal 


CE E E E E E AEE. A AE A A а 

VÖDS FOL... 
Fa hiel „Tsjekhov” 


Zedel nifüpik klilik . . . Flod binon vemik, nif kniron dis futs, e 
рӧ jiel „Wadenjka,” kel kipof obi len brad, krugüls su tämeps e daun 
sus löpalip petegons me frod largentöfik. Stanobs su bel geilik. Fo 
obs plen skapik tenikon de futs obsik jü lestab fälida, logobs äsvo ini 
lok. Näi obs slifavabil smalik me stof klilaredik petegöl dabinon. 


»Slifavabobsös donio! о „Nadenjda Petrovna!” dabegob ole, te mö 
naed bal! Lesiob ole, das oblebobs sefiks.” 


Ab „Nadenjka” dredof. Spad lölik de gumajuks smalik ofik jü fin 
опік bela gladik jinon lù of as gufur dredabik levemo dibik. Tikäl ofa binon 
teafülik, e natemam ofik stopon, ven logof donio. Ab kis bo ojenos-li, if oriskof 
ad flitön ini gufur?! Odeadof, operof täläkti! 


»„Dabegob ole!” sagob. „No dredobsös! Ga suemol, das atos binon 
smalakurad, dredöf!” 


Jiel „Nadenjka” yilidof fino, е logob та notodot logoda ойк, das dub 
yilid riskädükof lifi okik. Seidob ofi paeliko e dremiko ini slifavabil, bradob 
ofi, е stürob obi ko of ini gufur. 


Slifavabil spidon äsä günaglöb. Lut paduflitöl flapon ini logod, roron e 
feifon in lils, sleiton e knibon doliko; vilonöv desleitön kapi de jots. Dub jok 
viena по labobs паті ad natemön. Jinos, äsva diab it egleipon-la obis те kluvs 
oksik, e tränon-la obis rorölo ini höl. Yegs züik kobioflumons ad strip lunik . . 
nog dü pülatimil, ed obs ~ ѕо јіпоѕ - opäridikobs! 


„Lelöfob oli, o „Nada!” sagob lafalaodiko. 

Slifavabil primon ad vegön ai nevifikumo. Ror e brum slifabemas* по 
plu binons so jeikiks, natemam sästopon* e fino stadobs dono. El „Nadenjka” 
binof ni lifik пі deadik. Binof paelik е natemof töbo . . . Yufob ofi ad löädön. 


»„Demü prem nonik oslifavabob dönu,” sagof, du lülogof obi me logs 
lejekik. „Demü bos nonik in vol! Binob tio deadik!” 

Boso latikumo säkofudikof, e logedof obi säkölo ini logs: va 
espikob-la vödis fol et, u va te ekredof-la in lenoid viratepa, das 
elilof onis. 





VÖDS NEKÖSÖMIK 
SÄSTOPÖN to cometo a standstill SLIFABEMS runners (of sledge) 
vvv vvv vvv vvv y 
NETAKED 


Slipülöf nevifik. 

Lögs plumbiko vefons 

Smilil ziflitülon vamüliko 

in cem dremülöl. 

Golon, kömon, mojedon oki, 
ziikon, e fino pölavegon .. . 
Vilupob täno obi 

ini mem kisa semik ola, 

е laiziikob . . . 


NAMS 


Nams, kels de koap mofugons, 
e kö koap tüvon sefädöpi; 
nams, de kels mürons 
lefäks pesofüköl. 

Nams dreda, deadama, 
drenöls dub soaf löföl. 
Nams dremäl silo, 

branöls solo, deadöls dago. 
Nams epölavegöl in röbül, 
kels nevifiko panüsügons 
Dub koap müätik. 


(Ға hiel Francesco Felici) 

NUNILS SE VOL LÖLIK 
DEAD FA BIENS 


Hipul bäldotü lifayels degbal ädeadom posä pätatakom e pästegülom fa 
biens milik іп Mäxikän feilanik*. Јепо? at äjenon ven hiel Celso Hernandez 
iskänom kümami bienas, kel änäston in bim. Cils а daülans anik id 
ästanons nilo, ed i pätatakons fa biens, ab älailifons to stegüls lemödik. 
Cifodanef äsesmokädon"* topi ad даадеідёп* bienis. 


T FIK PAPROI| 


Сӧдап* in zif Scunthorpe (Linglän) äbüdom kusadäbi ad gegolön lomio ad 
lenükön bliti lunik. Äsagom, das blit brefik по söton palenlabön in cödöp. 
Kusadäb äbegom säkusadi, ab äplänom, das ikömom stedo de vob oka as 
pavan, kö stom äbinon tu hitik ad lenlabön ЫМ lunik. „Neai odälob, das 
seiman stanonös fo cödanef at іп blit brefik. Mutoy jonön stimi is,” 
äfövom cödan. Posä ägekömom foi cödanef, pladulan kusadäba äsagom, 
das no idesinom ad jonön nestimi. 


ALIKOM POS Y] 


Man in Tats Pebalöl Lamerikäna egegaenom sevedi pos yels degzül in 
komad*. Eglidom moti oka, kel ästebedof flanü bed. Ma of, ebinon milag. 
Hiel Terry Wallis (bäldotü lifayels kildegzül) ibinom lä Zän Sanavik tö 
„Mountain View” (= Selogam Belik), tata Arkansas, sis yulul yela 1984 ven 
tood oka itroivon.* Daut nemü Amber pämotof brefüpo bü mijenot. Anu 
labof lifayelis degzül e söl Wallis sagom, das vilom futogolön dönu pro of. 
Binom viktim follimaflapa* sekü toodatroiv. 


CÖDAN a magistrate KOMAD a coma 
DADEIDÖN to exterminate SKÄNÖN to anger 
FEILANIK rural SESMOKÄDÖN to fumigate 


FOLLIMAFLAP quadriplegia TROIVÖN to crash 


